CELEX: 62011CB0650
Language: bg
Date: 2013-01-10 00:00:00
Title: Дело C-650/11: Определение на Съда (десети състав) от 10 януари 2013 г. (преюдициално запитване от Augstākās tiesas Senāts — Латвия) — Ilgvars Brunovskis/Lauku atbalsta dienests (Обща селскостопанска политика — Регламент (ЕО) № 1782/2003 — Прилагане на схемите за подпомагане в новите държави членки — Допълнителни преки държавни плащания — Условия за предоставяне — Регламент (ЕО) № 1973/2004 — Неприложимост)

13.4.2013   
            
            
               BG
            
            
               Официален вестник на Европейския съюз
            
            
               C 108/6
            
         Определение на Съда (десети състав) от 10 януари 2013 г. (преюдициално запитване от Augstākās tiesas Senāts — Латвия) — Ilgvars Brunovskis/Lauku atbalsta dienests
   (Дело C-650/11) (1)
   
   (Обща селскостопанска политика - Регламент (ЕО) № 1782/2003 - Прилагане на схемите за подпомагане в новите държави членки - Допълнителни преки държавни плащания - Условия за предоставяне - Регламент (ЕО) № 1973/2004 - Неприложимост)
   2013/C 108/11
   Език на производството: латвийски
   
      Запитваща юрисдикция
   
   Augstākās tiesas Senāts
   
      Страни в главното производство
   
   
      Жалбоподател: Ilgvars Brunovskis
   
      Ответник: Lauku atbalsta dienests
   
      Предмет
   
   Преюдициално запитване — Augstākā tiesas Senāts — Тълкуване на член 125, параграф 1 от Регламент (ЕО) № 1782/2003 на Съвета от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (ОВ L 270, стр. 1; Специално издание на български език, 2007 г., глава 3, том 49, стр. 177), както и на член 102, параграф 2 от Регламент (ЕО) № 1973/2004 на Комисията от 29 октомври 2004 година за създаване на подробни правила за прилагането на Регламент (ЕО) № 1782/2003 на Съвета по отношение на схемите за подпомагане, посочени в дял IV и в дял IVa от посочения регламент и по отношение на използването на земята, която е била оставена под угар за целите на производството на сурови материали (ОВ L 345, стр. 1; Специално издание на български език, 2007 г., глава 3, том 60, стр. 190) — Премия за крава с бозаещо теле — Национална правна уредба, съгласно която премията за цяла календарна година се отпуска само за кравите с бозаещи телета и юниците, регистрирани със статут на говеда, за които се предоставя премията, най-късно до 1 юли от съответната календарна година — Отчитане или неотчитане, при изчисляването на премията, на всички налични през съответната календарна година крави с бозаещи телета
   
      Диспозитив
   
   Правото на Съюза, и по-специално член 143в от Регламент (ЕО) № 1782/2003 на Съвета от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001, изменен с Решение 2004/281/ЕО на Съвета от 22 март 2004 година, трябва да се тълкуват в смисъл, че допускат национална правна уредба, като разглежданата в главното производство, която урежда някои допълнителни преки държавни плащания за наличието на крави с бозаещи телета в стадото и обвързва тези плащания с условието заявлението да е подадено преди 1 юли на съответната година, без да може да се отчита броят на кравите с бозаещи телета след тази дата.
   
      (1)  ОВ C 49, 18.2.2012 г.